Source: http://docplayer.fi/4189041-Selvitys-sateilyn-laaketieteellisen-kayton-kliinisten-auditointien-toteutumisesta-ja-auditoinneissa-annetuista-suosituksista.html
Timestamp: 2017-12-14 05:25:14+00:00
Document Index: 19901063

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

SELVITYS SÄTEILYN LÄÄKETIETEELLISEN KÄYTÖN KLIINISTEN AUDITOINTIEN TOTEUTUMISESTA JA AUDITOINNEISSA ANNETUISTA SUOSITUKSISTA - PDF
Download "SELVITYS SÄTEILYN LÄÄKETIETEELLISEN KÄYTÖN KLIINISTEN AUDITOINTIEN TOTEUTUMISESTA JA AUDITOINNEISSA ANNETUISTA SUOSITUKSISTA"
1 Auditointiselvitys (44) SELVITYS SÄTEILYN LÄÄKETIETEELLISEN KÄYTÖN KLIINISTEN AUDITOINTIEN TOTEUTUMISESTA JA AUDITOINNEISSA ANNETUISTA SUOSITUKSISTA Helsinki 2005
2 Auditointiselvitys (44) ESIPUHE Säteilylaissa (1142/1998) säädetään toiminnanharjoittajan velvollisuudesta toimeenpanna säteilyn lääketieteellisen käytön suunnitelmallinen arviointi eli kliininen auditointi. Kliinisten auditointien tavoitteena on hyvien tutkimus- ja hoitokäytäntöjen edistäminen sekä huonojen käytäntöjen tunnistaminen. Auditoinnissa tehtyjen havaintojen perusteella esitetään tarpeelliseksi arvioituja toimenpiteitä käytäntöjen kehittämiseksi ja perusteettoman säteilyaltistuksen ehkäisemiseksi. Sosiaali- ja terveysministeriön (STM) asetuksessa (423/2000) säteilyn lääketieteellisestä käytöstä säädetään tarkemmin kliinisten auditointien toimeenpanosta. Asetuksen mukaan auditoinnin suorittavat toiminnanharjoittajasta riippumattomat, pätevät ja kokeneet asiantuntijat. Asetuksen mukaan säteilylle altistava toiminta tulisi kaikilta olennaisilta osiltaan auditoida vähintään viiden vuoden välein. Asetuksessa luetellaan kymmenen kohtaa, joihin auditoinneissa muun muassa tulee kiinnittää huomioita. Kliinisten auditoinnin suorittamista ei lainsäädännössä ole osoitettu minkään erityisen organisaation tehtäväksi. STM:n asetuksen tultua voimaan, useiden alan ammattijärjestöjen ja tieteellisten yhdistysten aloitteesta ja tuella syntyi terveydenhuollon laadunarviointeja varten erityinen yritys, Qualisan Oy, joka otti tehtäväkseen myös kliinisten auditointien kehittämisen ja tarjoamisen. Käsillä olevaa auditointiselvitystä tehtäessä noin viidesosa kaikista Suomen noin 450 säteilyä käyttävästä terveydenhuollon yksiköstä oli auditoitu ensimmäisen kerran ja kaikki auditoinnit oli suorittanut Qualisan Oy. Kliinisten auditointien yhtenäisyyden ja hyvän laadun varmistamiseksi STM asetti keväällä 2004 auditointiorganisaatioista riippumattoman kliinisen auditoinnin asiantuntijaryhmän, jonka tehtävänä on koordinoida ja kehittää auditointitoimintaa sekä arvioida auditointiohjelmia. Ryhmällä on merkittävä ohjaava rooli auditointitoiminnan kehittämisessä erityisesti silloin, kun kliinisten auditointeja suorittaa useita auditointiorganisaatioita. Tehtävänkuvansa mukaisesti ryhmän tulee mm. teettää selvityksiä ja yhteenvetoja kliinisten auditointien toteutumisesta. on pitänyt tärkeänä, että kliinisten auditointien toteutumista ja niistä saatuja kokemuksia ja hyötyä arvioidaan mahdollisimman varhaisessa vaiheessa auditointien käynnistymisen jälkeen. Syksyllä 2004 ryhmä käynnisti selvityksen kliinisten auditointien toteutumisesta ja auditoinneista annetuista suosituksista. Selvityksen rahoitti STM ja selvityksen pohjatyön tekijäksi palkattiin erikoisröntgenhoitaja, TtM opiskelija Tiina Sipilä. Qualisan Oy tarjosi selvitystä varten käyttöön auditointiraporttien arkistot ja työtilat. Auditoiduilta yksiköiltä pyydettiin suostumukset heitä koskevien auditointiraporttien tarkasteluun. STM:n asiantuntijaryhmän puolesta työn ohjaajana ja yhteyshenkilönä toimi ryhmän sihteeri Hannu Järvinen. Tiina Sipilä jätti selvitystyöstään raportin STM:n asiantuntijaryhmälle tammikuussa Raporttiin sisältyi yhteenvetotietojen lisäksi tulosten tarkastelua ja ehdotuksia johtopäätöksiksi. STM:n asiantuntijaryhmä on tämän pohjalta käsitellyt työn tuloksia. Käsillä olevaa loppuraporttia varten STM:n asiantuntijaryhmä on muokannut ja täydentänyt Sipilän raporttia, mutta raportin liitteenä olevat yhteenvedot julkaistaan alkuperäisessä muodossaan. Tehty selvitys antaa hyvän käsityksen siitä, miten kliiniset auditoinnit ovat Suomessa käynnistyneet ja millaisia ovat olleet ensi vaiheen havainnot puutteista ja keskeisimmät suositukset toiminnan kehittämiseksi. Selvitys antaa myös hyödyllisiä viitteitä varsinaisten hyvän käytännön kriteerien käyttöön ottoon auditointitoiminnan kehittämisessä.
3 Auditointiselvitys (44) STM:n kliinisen auditoinnin asiantuntijaryhmä kiittää Tiina Sipilää hyvästä pohjatyöstä auditointiraporteista saatavan tiedon kokoamisessa ja analysoinnissa, sekä Qualisan Oy:tä ja selvityksessä mukana olleita auditoituja terveydenhuollon yksikköjä hyvästä yhteistyöstä selvityksen käytännön toteuttamisessa. Helsingissä Seppo Soimakallio Hannu Järvinen
4 Auditointiselvitys (44) Tiivistelmä STM:n asettama kliinisen auditoinnin asiantuntijaryhmä on teettänyt selvityksen kliinisten auditointien toteutumisesta ja auditoinneissa annetuista suosituksista. Selvityksen tavoitteena oli saada yleiskuva auditointien toteutumisesta erityyppisissä terveydenhuollon säteilyä käyttävissä yksiköissä, vertailla yksiköiden toimintaa kliinisen auditoinnin tavoitteiden kannalta ja selvittää yleisimmät puutteet ja kehittämiskohteet. Selvitys kattoi noin neljäsosan ensimmäisen kerran auditoiduista kuvantamisyksiköistä (röntgen- ja isotooppikuvantaminen). Selvitys tehtiin tarkastelemalla STM:n asetuksessa (423/2004) lueteltua kymmentä arviointikohtaa ja näistä audiotintiraportteihin kirjattuja havaintoja ja suosituksia. Suomessa on kliinisiin auditointeihin toimiva organisaatio (Qualisan Oy) ja sen kehittämät toimintaohjeistot, joiden perusteella auditoinnit ovat käynnistyneet kansainvälisesti vertailtuna hyvin. Tulosten perusteella kuvantamisyksiköiden toiminta on pääosin lainsäädännön vaatimusten ja niistä johdettujen hyvien käytäntöjen mukaista, mutta laatujärjestelmien kehittämisessä ja uusien vaatimusten käytännön toimeenpanossa on vielä runsaasti työtä. Selvitys antaa viitteitä siitä, missä kohdin erityyppisissä kuvantamisyksiköissä on eniten kehittämistarpeita. Röntgentutkimusyksiköille yleisimmät suositukset, joita oli annettu noin kolmasosalle auditoiduista yksiköistä, koskivat lääketieteellisen fysiikan asiantuntemuksen järjestämistä, tutkimusohjeiden puutteita, tutkimustulosten arvioinnin puutteita ja säteilysuojelukoultuksen kirjaamista. Isotooppikuvantamisyksiköiden vähäisen määrän vuoksi suositukset olivat pääosin yksittäisiä eivätkä painottuneet erityisesti mihinkään alueeseen. Ensimmäinen audtointikierros on ollut pääasiassa tilannekartoitus, jonka perusteella näyttää tarkoituksenmukaiselta, että jatkossa tarkasteltaisiin tarkemmin valittuja tutkimus- ja hoitomenetelmiä. Selvitys antoi myös runsaasti viitteitä auditointimenettelyn ja raportoinnin yhdenmukaisuuden kehittämiseksi.
5 Auditointiselvitys (44) Sisällys ESIPUHE...2 Tiivistelmä...4 Sisällys Johdanto.5 2 Tavoitteet Kliiniseen auditointiin liittyviä käsitteitä Tutkimusaineisto ja -menetelmät Kohdejoukko Analyysimenetelmä Tulokset Yleiset havainnot Keskeiset havainnot ja suositukset Yksittäisiä havaintoja ja suosituksia Tulosten tarkastelua Yleiset havainnot Röntgentutkimusyksiköt Isotooppikuvantamisyksiköt Johtopäätökset...22 Kirjallisuutta...25 LIITE 1 Qualisan Oy:n arviointi- ja yhteenvetolomake röntgenkuvantamisyksiköiden auditointeja varten (lomakkeen ensimmäinen sivu) LIITE 2 Yhteenveto Qualisan Oy:n arviointi- ja yhteenvetolomakkeen toteutumissarakkeiden kirjauksista: Röntgenkuvantamisyksiköt...28 LIITE 3 Yhteenveto sanallisista suosituksista ja kehittämiskohteista erityyppisillä toiminnanharjoittajilla: Röntgenkuvantamisyksiköt...32 LIITE 4 Esimerkkejä röntgenkuvantamisyksiköiden kliinisissä auditoinneissa käytetyistä tarkemmista arviointilomakkeista...38 LIITE 5 Yhteenveto isotooppikuvantamisyksiköihin annetuista kehittämissuosituksista...41
6 Auditointiselvitys (44) 1 Johdanto Kliininen auditointi on säteilyn lääketieteellisen käytön suunnitelmallista arviointia, jossa selvitetään noudatettuja tutkimus- ja hoitokäytäntöjä, säteilyaltistuksia sekä tutkimus- ja hoitotuloksia sekä vertaillaan niitä hyväksi todettuihin käytäntöihin. Tulosten perusteella esitetään tarpeellisiksi arvioituja toimenpiteitä käytäntöjen kehittämiseksi ja perusteettoman säteilyaltistuksen ehkäisemiseksi (Säteilylaki 1142/1998, 39 c ). Kliininen auditointi on toiminnan harjoittajalle eli ionisoivaa säteilyä käyttävälle terveydenhuollon yksikölle säädetty velvoite. Säädös perustuu Euroopan Yhteisöjen säteilyn lääketieteellistä käyttöä koskevan direktiivin (97/43 Euratom eli MED-direktiivi) täytäntöön panoon Suomessa. Direktiivin 6 artiklan mukaan "kliiniset auditoinnit on tehtävä kansallisten menettelyjen mukaisesti". Suomessa sovellettava kansallinen menettely on kuvattu STM:n asetuksessa (423/200, 4. luku), jossa on annettu tarkemmat säädökset kliinisen auditoinnin sisällöstä. Asetuksessa on lueteltu kymmenen kohtaa, joihin kliinisissä auditoinneissa muuan muassa on kiinnitettävä huomiota. Kliiniset auditoinnit tulee järjestää siten, että ne tarkoituksenmukaisella tavalla täydentävät toiminnan itsearviointia. Auditoinneissa tulee käyttää saatavilla olevaa tietoa ja kokemusta hyvistä lääketieteellisistä käytännöistä (STM:n asetus ). Vertailu hyväksi todettuihin käytäntöihin on tärkeää erityisesti silloin, kun toimenpiteiden määrät ovat suuria, yksittäisen toimenpiteen aiheuttama säteilyaltistus on huomattavan suuri tai kun toimenpiteiden kohteina olevat henkilöt ovat tavallista herkempiä säteilylle. Erityistä huomiota tulee kiinnittää suuria säteilyannoksia aiheuttavien ja lapsiin kohdistuviin toimenpiteisiin. STM:n asetuksen mukan kliinisen auditoinnin suorittavat toiminnan harjoittajasta riippumattomat, pätevät ja kokeneet asiantuntijat. Auditointien suorittajasta ei lainsäädännössä ole tämän tarkempia vaatimuksia. STM:n asetuksen tultua voimaan, useiden alan ammattijärjestöjen ja tieteellisten yhdistysten aloitteesta ja tuella syntyi terveydenhuollon laadunarviointeja varten erityinen yritys, Qualisan Oy, joka otti tehtäväkseen myös kliinisten auditointien kehittämisen ja tarjoamisen. Qualisan Oy on tehnyt kaikki tässä selvityksessä tarkastellut kliiniset auditoinnit. Suomessa on noin 500 säteilyä käyttävää terveydenhuollon yksikköä. STM:n asetuksen mukaan säteilylle altistava toiminta tulisi kaikilta olennaisilta osiltaan auditoida vähintään viiden vuoden välein. Niissä terveydenhuollon säteilyä käyttävissä yksiköissä, jotka olivat toiminnassa asetuksen voimaan tullessa, ensimmäinen auditointi tulisi tämän perusteella olla suoritettu mennessä. Tätä auditointiselvitystä tehtäessä 104 terveydenhuollon yksikköä, eli noin viidesosa kaikista terveydenhuollon yksiköstä, oli auditoitu ensimmäisen kerran. Auditointiselvitys tehtiin tarkastelemalla Qualisan Oy:n arkistoissa olevia kirjallisia auditointiraportteja. Tutkimusaineisto koostuu välisenä aikana suoritettujen auditointien raporteista. Yhteenvedossa on mukana 84 toiminnan harjoittajaa yksinomaan radiologisen kuvantamien sektorilta (röntgen- ja isotooppikuvaus), sillä yhtään sädehoitoyksikköä ei tarkasteluvälillä oltu auditoitu. Nämä toiminnanharjoittajat käsittävät yhteensä 104 kuvantamisyksikköä, joista 94 oli röntgenkuvantamisyksikköä ja 10 isotooppikuvantamisyksikköä. Tavoitteet Selvityksen tavoitteena oli: luoda yleiskuva kliinisten auditointien käynnistymisestä ja ensivaikutelma siitä, miltä toiminnan laatu kliinisen auditoinnin tavoitteiden kannalta näyttää erityyppisissä terveydenhuollon kuvantamisyksiköissä.
7 Auditointiselvitys (44) selvittää tehtyjen havaintojen perusteella yleisimmät puutteet ja kehittämiskohteet, joihin terveydenhuollon kuvantamisyksiköiden laadunkehittämistyössä tulisi jatkossa paneutua. Selvityksen toivottiin antavan myös ensiarvioita auditointikriteerien tarkoituksenmukaisuudesta ja auditointien vaikuttavuudesta, samoin kuin viitteitä auditointikäytännön ja raportoinnin kehittämiseen. 3 Kliiniseen auditointiin liittyviä käsitteitä Kliininen auditointi Kliinisellä auditoinnilla (säteilylaki 39c ) tarkoitetaan säteilyn lääketieteellisen käytön suunnitelmallista arviointia, jossa 1. selvitetään noudatettuja tutkimus- ja hoitokäytäntöjä, säteilyaltistuksia sekä tutkimus- ja hoitotuloksia 2. vertaillaan niitä hyväksi todettuihin käytäntöihin sekä 3. esitetään tarpeelliseksi arvioituja toimenpiteitä käytäntöjen kehittämiseksi ja perusteettoman säteilyaltistuksen ehkäisemiseksi. Hyvä käytäntö Kliinisissä auditoinneissa auditoitavan yksikön toimintaa vertaillaan hyvään käytäntöön. Hyvä käytäntö perustuu näyttöön ja käytännön kokemukseen, joka on siirrettävissä vastaavanlaisiin toimintaympäristöihin. Hyvän käytännön määrittelyssä otetaan huomioon Lainsäädännössä ja muussa säännöstössä (mm. ST-ohjeet) annetut vaatimukset EU:n ja kansallisten viranomaisten antamat ohjeet ja suositukset. Esimerkiksi EU:n julkaisemat kuvantamissuositukset. Alan ammatillisten yhdistysten ja organisaatioiden antamat suositukset. Esimerkiksi suomalaisen lääkäriseura Duodecimin Käypä hoito - suositukset. Tutkimustyö, oma kehitystyö. Auditointikriteeri Auditointikriteereillä ymmärretään tässä selvityksessä toiminnan laadun määrittämisen perustaksi valittuja ominaisuuksia, joita voidaan mitata. Kriteerien perusteella voidaan arvioida, onko toiminta hyvän käytännön mukaista ja onko asetettuihin tavoitteisiin pystytty vastaamaan. 4 Tutkimusaineisto ja -menetelmät 4.1 Kohdejoukko Vaatimus kliinisten auditointien toimeenpanosta tuli STM:n asetuksen (423/2000) myötä voimaan Ensimmäinen kliininen auditointi suoritettiin maaliskuussa Selvityksen kohdejoukoksi valittiin tämän mukaan kaikki terveydenhuollon yksiköt, joihin oli tehty kliininen auditointi aikavälillä Tällä aikavälillä auditoidut yksiköt olivat kaikki kuvantamisyksiköitä, ja kaikki auditoinnit oli tehnyt Qualisan Oy. Asetuksen 423/2000 mukaan auditointiraportissa esitetään auditoinnissa tehdyt olennaiset havainnot, niiden perusteella tehdyt arviot ja päätelmät sekä auditoijien suositukset kehittämistoimiksi. Selvitys tehtiin tämän vuoksi tarkastelemalla auditoinneista annettuja raportteja (luku 4.1). Käytän-
8 Auditointiselvitys (44) nön syistä tämä toteutettiin siten, että tarkastelu tapahtui Qualisan Oy:n tiloissa Qualisanin arkistoimien auditointiraporttien kopioiden avulla. Auditointiraporttien käyttöön pyydettiin kirjallinen suostumus auditoiduilta terveydenhuollon yksiköiltä. Suostumus pyydettiin 94 toiminnanharjoittajalta ja myönteisiä vastauksia saatiin 86. Kahden suostumuksensa antaneen yksikön (yksi terveyskeskus ja yksi aluesairaala) auditointiraporttia ei ollut käytettävissä. Selvityksessä on täten mukana 84 toiminnanharjoittajaa eli 91 % em. kohdejoukosta Tähän kuuluu yhteensä 104 kuvantamisyksikköä, 94 röntgendiagnostiikkayksikköä ja 10 isotooppiyksikköä. Selvityksen kohdejoukkoon kuului radiologinen kuvantaminen yliopistosairaaloissa (YS), keskussairaaloissa (KS), aluesairaaloissa (AS), terveyskeskuksissa (TK) sekä yksityisissä kuvantamislaitoksissa (YL). Jos yliopistosairaalan yhteydessä oli auditoitu muualla tehtyä kuvantamistoimintaa, se on tässä selvityksessä luokiteltu kyseisten yksiköiden (esim. terveyskeskusten tai aluesairaaloiden) joukkoon. Isotooppikuvantamisyksiköt (ISOT) ovat vain yliopisto- ja keskussairaaloissa, eikä niitä selvityksessä eritelty sairaalatyypin mukaan. Yliopisto - ja keskussairaaloissa suoritetaan sekä peruskuvantamista että vaativaa kuvantamista ja erityistoimenpiteitä. mm. angiografia- ja tietokonetomografiatutkimuksia. Aluesairaalassa kuvaustoiminta on pienimuotoisempaa kuin keskussairaaloissa, mutta käytössä saattaa kuitenkin olla esimerkiksi tietokonetomografialaittet. Terveyskeskuksissa suoritetaan yleensä natiiviröntgenkuvauksia, mutta suuremmissa paikoissa (esim. kaupunginsairaalat) tehdään myös aluesairaalatasoisia röntgentutkimuksia. Huomattava onkin, että yllä kuvattu jaottelu ei aina kuvasta hyvin toiminnan laajuutta, koska kaupunginsairaalat luokiteltiin terveyskeskuksiin ja näissä toimivat kuvantamisyksiköt olivat usein suurempia kuin aluesairaaloissa toimivat kuvantamisyksiköt. Yksityisten kuvantamisyksiköiden koko vaihtelee yhden tutkimushuoneen yksiköistä aluesairaalatasoiseen röntgenkuvantamiseen. Joissain yksityisissä laitoksissa tehdään myös angiografiatutkimuksia ja muita toimenpiteitä tai seulontamammografioita. 4.2 Analyysimenetelmä Kukin organisaatiotyyppi (YS, KS, AS, TK ja YL) samoin kuin isotooppikuvantamisyksiköt (ISOT) analysoitiin omana kokonaisuutenaan. Auditointiraporttien pohjana oli (muutamaa ensimmäistä raporttia lukuunottamatta) käytetty Qualisan Oy:n arviointi- ja yhteenvetolomaketta, joten analysointi tehtiin tämän lomakkeen perusteella. Lomake pohjautuu STM:n asetuksessa 423/2000 lueteltuun kymmeneen kohtaan, joihin kliinisessä auditoinnissa tulee muun ohessa kiinnittää huomiota. Röntgen- ja isotooppikuvantamisyksiköille on kummallekin oma lomakkeensa (röntgenkuvantamisyksiköiden lomakkeesta on ote liitteenä 1). Röntgenkuvantamisyksiköiden lomake on laadittu kaikentyyppisille organisaatioille sopivaksi, minkä vuoksi lomakkeen kaikki kohdat eivät koske jokaista organisaatiotyyppiä. Lomakkeet ovat lähinnä arvioinnin ja raportoinnin pohjaksi laadittuja muistilistoja arvioitavista asioista, eivätkä sisällä varsinaisia hyvän käytännön kriteerejä. Tutkimusaineiston analysointi ja alustava tulosten tulkinta (Tiina Sipilä) tapahtui laadullisella sisällönanalyysillä Qualisanin arviointi- ja yhteenvetolomakkeen jäsentelyn mukaisesti. Sisällönanalyysi on menetelmä, jolla voidaan analysoida dokumentteja systemaattisesti ja objektiivisesti (Janhonen S & Nikkonen M 2001, Kyngäs H & Vanhanen L 1999). Sisällönanalyysissä voidaan edetä joko aineistosta (induktiivisesti) tai jostakin aiemmasta käsitejärjestelmästä (deduktiivisesti) käsin. Tässä selvityksessä käytettiin pääasiassa deduktiivista sisällönanalyysia, jolloin aineiston luokittelu perustui olemassa olevaan viitekehykseen (STM:n asetus 423/2000). Analyysirungon ulkopuolelle jäävistä asioista muodostetiin uusia luokkia induktiivisen sisällönanalyysin periaatteita noudattaen. Analyysiyksikkönä käytettiin yksittäistä auditointiraporttiin kirjattua suositusta ja aineisto ryhmitel-
9 Auditointiselvitys (44) tiin Qualisanin lomakkeen kysymysten ja asetuksen 423/ jaottelun mukaisesti. Yhteenvedossa on haluttu nostaa aineistosta esiin tutkimuksen tavoitteiden kannalta olennaiset asiat (Kyngäs H & Vanhanen L 1999, Tuomi J & Sarajärvi A 2003). Analyysiä varten tiedot koottiin taulukoihin, jotka pohjautuivat Qualisan Oy:n arviointi- ja yhteenvetolomakkeeseen. Yhteen taulukkoon koottiin tiedot Qualisanin lomakkeen kussakin kohdassa kysytyn tai kuvatun asian toteutumista ( toteutumisyhteenveto, liite 2), ja toiseen Qualisanin lomakkeille kirjatuista havainnoista ja suosituksista ( suositusyhteenveto, liitteet 3 ja 5). Yliopistosairaaloiden ja isotooppikuvantamisyksiköiden tietoja ei kuitenkaan voitu kirjata toteutumisyhteenvetoon, koska ainoastaan yhden yliopistosairaalan kohdalla nämä tiedot oli merkitty sarakkeisiin ja isotooppiyksiköiden arviointilomakkeessa kyseistä toteutumiskohtaa ei ollut lainkaan. Analyysissa tuotettu aineisto kvantitoitiin täten yhteenvetotaulukoihin, joista ilmenee myös, montako kertaa sama havainto esiintyi auditointiraporteissa. Jos Qualisanin lomakkeen jokaisessa kohdassa oli sanallinen kommentti, se voitiin kirjata toteutumisyhteenvetoon. Mikäli tietoja ei voitu kirjata luotettavasti tähän yhteenvetoon, ne kirjattiin ainoastaan suositusyhteenvetoon. Mikäli Qualisanin lomakkeen huomiointisarakkeeseen oli kirjattu kommentteja, jotka olivat puutteita tai suosituksia, ne kirjattiin suositusyhteenvetoon. Selvitystä laadittaessa aineisto on pyritty luokittelemaan puolueettomasti ja rehellisesti. Osa sisällön erittelystä tehtiin kahdesti sen varmistamiseksi, että taulukoinnit oli tehty oikein. Yhteenvetotaulukot on laadittu siten, ettei siitä voi tunnistaa yksittäisen auditoidun yksikön tietoja. 5 Tulokset 5.1 Yleiset havainnot Auditointimäärät ja ajankohdat Tarkastelulla aikavälillä, , kuvantamisyksikköihin oli tehty yhteensä 104 auditointia (kuviot 1 ja 2). Yliopistosairaaloista oli auditoitu neljä (80 % kaikista yliopistosairaaloista), keskussairaaloista kahdeksan (36 %) ja aluesairaaloista kymmenen (21 %). Terveyskeskuksista oli auditoitu 41 (17 %), yksityisistä kuvantamislaitoksista 31 (23 %) ja isotooppiyksiköistä 10 (30 %).
10 Auditointiselvitys (44) Kliinisten auditointien jakautuminen lukumäärä YS KS AS TK YL ISOT. yliopistosairaala keskussairaala aluesairaala terveyskeskus yksityinen laitos isotooppiyksikkö auditoidut yksiköt Kuvio 1. Kliinisten auditointien jakautuminen erilaisten toiminnanharjoittajien kesken. Kliinisten auditointien toteutuminen eri tyyppisissä kuvantamisyksiköissä 100 % 90 % 80 % 70 % 60 % 50 % 40 % 30 % 20 % 10 % 0 % yliopistosairaala keskussairaala aluesairaala terveyskeskus yksityinen laitos isotooppiyksikkö Kuvio 2. Kliinisten auditointien toteutumisaste (%) erityyppisillä toiminnanharjoittajilla.
11 Auditointiselvitys (44) Kliiniset auditoinnit auditointien lukumäärä maalis.02 touko.02 heinä.02 syys.02 marras.02 tammi.03 maalis.03 touko.03 heinä.03 syys.03 marras.03 tammi.04 maalis.04 touko.04 heinä.04 syys.04 Kuukausi ja vuosi Kuvio 3. Kliinisten auditointien lukumäärän jakautuminen tarkastellulla aikavälillä. Kliinisten auditointien lukumäärän jakautuminen tarkastellulla aikavälillä on esitetty kuviossa 3. Auditointeja tehtiin eniten vuoden 2003 loppupuolella ja vuonna Esimerkiksi terveyskeskuksiin suoritettiin vuoden 2003 marras- ja joulukuussa 10 auditointia, ja vuonna 2004 syyskuun loppuun mennessä 24 auditointia, eli yhteensä yli 80 % kaikista terveyskeskuksiin tehdyistä auditoinneista. Tarkastellulla aikavälillä auditoinnit ovat jakautuneet melko tasaisesti erityyppisten toiminnanharjoittajien kesken. Isotooppiyksiköiden auditoinnit olivat alkaneet marraskuussa Auditoijat Ensimmäiset kliiniset auditoijat koulutettiin Qualisanin toimesta lokakuussa 2001 järjestetyllä kahden päivän kurssilla. Viikon kestäneeseen pääauditoija/auditoijakoulutukseen (Batalas Limited, UK, ISO 9001:2000) tammikuussa 2002 osallistui 22 henkilöä. Tarkastelulla aikavälillä auditointien suorittamiseen oli osallistunut 29 auditoijaa, joista 18 oli suorittanut pääarvioijakoulutuksen hyväksytysti. Yhtä lukuun ottamatta kaikissa röntgenkuvantamisyksiköissä auditointiryhmään kuului vähintään yksi radiologian erikoislääkäri ja yksi röntgenhoitaja (taulukko 1). Yhdessä yksityisessä laitoksessa auditoinnin suoritti röntgenhoitaja yksin. Kolmessa yliopistosairaalassa auditointiryhmässä oli mukana lisäksi sairaalafyysikko, yhdessä kardiologian erikoislääkäri ja yhdessä kaksi radiologian erikoislääkäriä ja kaksi röntgenhoitajaa. Myös yhdessä yksityisessä laitoksessa auditointiryhmässä oli lisäksi mukana kardiologian erikoislääkäri. Isotooppikuvantamisyksiköiden audintointiryhmässä ei
12 Auditointiselvitys (44) ole ollut mukana lainkaan alan erikoislääkäriä. Auditoinnit oli suorittanut sairaalafyysikko ja röntgenhoitaja, paitsi kahdessa yksikössä, joissa sairaalafyysikko oli suorittanut auditoinnit yksin. Taulukko 1. Auditoinnin suorittajat erityyppisten kuvantamisyksiköiden kliinisissä auditoinneissa. Kuvantamisyksikön tyyppi Auditoitujen yksiköiden lukumäärä Auditoijan ammattinimike radiologian erikoislääkäri röntgenhoitaja sairaalafyysikko kardiologian erikoislääkäri 2 radiologian erikoislääkäriä YS KS AS TK YL ISOT röntgenhoitajaa Röntgenkuvantamisyksiköissä auditoijina oli selvityksen aikavälillä toiminut kaikkiaan 11 radiologian erikoislääkäriä, 13 röntgenhoitajaa, yksi kardiologian erikoislääkäri ja kaksi sairaalafyysikkoa. Radiologian erikoislääkärit olivat tehneet kukin 1 18, röntgenhoitajat 1 20, sairaalafyysikot 1 2 ja kardiologian erikoislääkäri 2 auditointia. Muutamalla radiologian erikoislääkärillä ja röntgenhoitajalla oli suuri määrä auditointikokemusta, auditointia/auditoija, kun taas useimmat auditoijista olivat tehneet enintään 10 auditointia (kuvio 4). Isotooppikuvantamisyksiköissä auditoijina oli toiminut yksi röntgenhoitaja ja kolme sairaalafyysikkoa. Auditointien määrä auditoijaa kohden auditoijien lukumäärä auditointien lukumäärä radiologit röntgenhoitajat Kuvio 4. Auditointien lukumäärä auditoijaa kohden. Auditoinnin kesto Auditoinnin keston osalta kirjattiin ylös paikallaoloaika auditointikohteessa, joka yliopistosairaaloissa oli neljä tai viisi päivää ja keskussairaaloissa kaksi tai kolme päivää (taulukko 2). Aluesairaa-
13 Auditointiselvitys (44) loissa, terveyskeskuksissa, yksityisissä laitoksissa ja isotooppikuvantamisyksiköissä auditoinnit kestivät puolesta päivästä kahteen päivään. Auditoinnin kokonaisaikaan ja työmäärän kuuluu myös ennakkokyselyn käsittely ja muu auditointiin valmistautuminen sekä raportointi. Työmäärään (htpv) vaikuttaa luonnollisesti myös se, kuinka monta audiotijaa auditointiryhmään kuului. Taulukko 2. Auditointien kesto (paikallaoloaika) erityyppisissä kuvantamisyksiköissä Kuvantamis- Auditoinnin kesto, pv yksikkö 0, YS 3 1 KS 4 4 AS 2 8 TK YL 29 2 IS 9 1 Auditointiraportit Röntgenkuvantamisyksiköiden auditointiraporteista kootut yhteenvedot, toteutumisyhteenveto ja suositusyhteenveto, on esitetty liitteinä 2 sekä 3. Toteutumisyhteenvetoon voitiin kirjata (ks. luku 4.2) kaikkiaan 73 organisaation tiedot (KS 6, AS 8, TK 35, YL 24). Isotooppikuvantamisyksiköiden auditointiraporteista koottu suositusyhteenveto on esitetty liitteenä 5. Auditointiraportin pohjana oli käytetty Qualisanin arviointi- ja yhteenvetolomaketta (liite 1), lukuun ottamatta muutamaa alkuvaiheen auditointiraporttia, joissa havainnot ja suositukset oli esitetty suorasanaisena tekstinä. Auditointiraportin perusmuoto oli täten yhtenäinen lähes kaikissa auditoinneissa. Toteutumisyhteenvetoa koottaessa ilmeni kuitenkin, että joistakin lomakkeista puutui yksittäisiä kohtia. Neljästä lomakkeesta puuttui kohta toimitaanko suositusten mukaisesti ja 12 lomakkeesta kohta onko olemassa koulutusrekisteriä?. Vaikka auditointiraporttien perusmuoto oli yhtenäinen, arviointi- ja yhteenvetolomakkeen täytössä oli paljon kirjavuutta. Joissakin raporteissa oli paljon sanallisia kommentteja kun taas toisissa niitä oli hyvin niukasti. Osassa röntgenkuvantamisyksiköiden raportteja kukin lomakkeen sarakkeista olemassa, tunnetaan, sovelletaan (ks. liite 1) oli täytetty, joissakin raporteissa oli ainoastaan yhdessä sarakkeessa merkintä (+, -, x, n/a, osin, ei ole, ei varsinaista, ei tai +/-). Tämän vuoksi kyseiset kohdat kirjattiin toteutumisyhteenvetoon (liite 2) sanoin kyllä tai ei: mikäli vähintään yhdessä sarakkeista oli + merkki, luokiteltiin vastaukseksi kyllä ja mikäli kaikissa tai yhdessä sarakkeessa oli - merkki, luokiteltiin vastaukseksi ei. Lomakkeiden Huomiot -sarakkeeseen oli kirjattu yksityiskohtaisempia tietoja ja usein erilaisia asioita kuin muiden sarakkeiden perusteella laaditusta toteutumisyhteenvedosta ilmenee. Toisaalta kaikissa tapauksissa lomakkeelle ei ollut kirjoitettu sanallista suositusta, vaikka toteutumisyhteenvedon mukaan asia ei ollut kunnossa. Auditointiraporteihin oli kirjattu runsaasti myös positiivisia kommentteja.
14 Auditointiselvitys (44) Kahden radiologin tekemissä auditoinneissa oli röntgenkuvien ja lähetteiden arvioinnissa käytetty EU:n julkaisemia kriteerejä. Näissä tapauksissa auditointiraportin liitteenä oli yhteenveto auditoijana toimineen radiologian erikoislääkärin suorittamasta kuvan laadun ja lähetteiden arvioinnista (esimerkkejä liitteessä 4). Lisäksi joidenkin auditointiraporttien liitteenä oli esimerkkejä röntgenkuvista, jotka eivät täyttäneet hyvän kuvan laadun kriteerejä. Muita yleisiä huomioita Selvityksessä tarkastellulla aikavälillä ilmestyi uusia viranomaisohjeita (STUKin julkaisemia STohjeita), joissa annetut vaatimukset otettiin huomioon auditoinneissa vasta niiden voimaan tulon jälkeen. Lisäksi lainsäädäntö ja ST-ohjeet sisältävät myös siirtymäsäädöksiä, joita oli käsitelty auditointien yhteydessä. Näistä syistä eri ajankohtina suoritetuissa auditoinneissa käsiteltiin joitakin asioita eri tavoin. Aikavälin alkupuolella auditointiraporteissa oli esimerkiksi huomautuksia epäpätevien henkilöiden suorittamista röntgentutkimuksista, mutta nämä havainnot vähenivät vuoden 2004 auditointiraporteissa, kun STM:n asetuksen 25 :n vaatimukset oli huomioitu toiminnan suunnittelussa. Monessa paikassa toimiva käytäntö oli olemassa, mutta kirjalliset ohjeet puuttuivat. 5.2 Keskeiset havainnot ja suositukset Seuraavassa esitetään auditointiraporteista poimitut keskeiset havainnot ja suositukset ryhmiteltynä STM:n asetuksessa luetellun kymmenen kohdan mukaisesti. Selvityksessä nousi esiin myös suosituksia, joissa vertailu hyviin käytäntöihin on STM:n asetuksen (21 ) mukaan erityisen tärkeätä. Tämän vuoksi röntgenkuvantamisyksiköiden suositusyhteenvedossa (liite 3) on erikseen tarkasteltu leikkaussalihenkilöstön säteilyn käyttöön ja lasten röntgentutkimuksiin liittyviä suosituksia. Leikkaussalien röntgentutkimuksia haluttiin erikseen tarkastella myös sen vuoksi, että niissä kuvantamista suorittaa muu terveydenhuollon ammattihenkilöstö lääkärin valvonnan alaisena ja myös tätä ammattihenkilöstöä koskevat mm. säteilysuojelukoulutuksesta säädetyt velvoitteet. Röntgenkuvantamisyksiköille havainnot ja suositukset on yksityiskohtaisesti esitetty toteutumis- ja suositusyhteenvedoissa (liitteet 2 ja 3) ja isotooppikuvantamisyksiköille suositusyhteenvedossa (liite 5). Röntgenkuvantamisyksiköiden toteutumis- ja suositusyhteenvetoihin kertyi eri määrä havaintoja, koska edelliseen voitiin viedä ainoastaan 73 yksikön tiedot eikä jälkimmäiseen oltu aina erikseen kirjattu kaikkia ei havaintoja (ks. luku 4.1). Toisaalta suositusyhteenvedossa (liitteet 3 ja 5) asiat oli monesti kuvattu yksityiskohtaisemmin ja tarkemmin, koska Qualisanin arviointi- ja yhteenvetolomakkeessa yksi kohta saattaa sisältää useamman kysymyksen. Röntgenkuvantamisyksiköille suositusten lukumäärät on seuraavassa ilmoitettu sen yhteenvedon mukaan, jossa lukumäärä oli suurempi. Suurempi lukumäärä on peräisin suositusyhteenvedosta, ellei lukumäärän yhteydessä ole viittausta liitteeseen Röntgenkuvantamisyksiköt Valtuuksien ja vastuiden määrittely Eniten havaintoja ja suosituksia (30 % auditoinneista) oli kirjattu lääketieteellisen fysiikan asiantuntemuksen järjestämisestä tai tähän tarvittavan konsultaatiokanavan luomisesta. Myös laatujärjestel-
15 Auditointiselvitys (44) män dokumentointiin liittyviä viittauksia lainsäädäntöön ja niiden päivittämistä ehdotettiin runsaasti (20%). Lähes kaikissa organisaatioissa (95 %) käytössä oleva laatujärjestelmä oli dokumentoitu. Organisaatioselvitys puuttui viidestä kuvantamisyksiköstä ja yhdeksään suositeltiin organisaatioselvityksen päivittämistä. Säteilyn käyttöhenkilöstö oli määritelty kaikissa yksiköissä. Puutteita vastaavan johtajan vastuiden ja tehtävien määrittelyssä tai sijaisen nimeämisessä tuli esille 10 auditointiraportissa. Konsultaatiovastuiden tarkemmasta kirjaamisesta oli maininta seitsemässä raportissa. Vaara- ja onnettomuustilanteisiin liittyviä suosituksia annettiin 12 auditoinnissa. Lähetteet ja niiden antamista koskevat suositukset Useimmat suosituksista koskivat röntgenkuvantamistutkimuksiin lähettäville lääkäreille annettavien ohjeiden antamista tai täydentämistä (4-24 %). Myös lähetteiden sisällön parantamisesta annettiin paljon suosituksia (19 %). Lähettävän lääkärin nimi puuttui tutkimuslähetteistä kahdeksassa yksikössä ja lääkärin ammattinimike viidessä yksikössä. Neljään terveyskeskukseen ja yhteen yksityislaitokseen oli annettu suositus, että röntgenlähetteitä eivät saisi kirjoittaa muut kuin lääkärit. Tiedottamista potilaan saamasta sädeannoksesta lähettävälle lääkärille suositeltiin 12 yksikköön. Tutustumista Euroopan komission kuvantamistutkimuksia koskeviin lähettämissuosituksiin (EU:n julkaisu Säteilysuojelu 118) suositeltiin 25 paikkaan (24%). Oikeutusarvioinnissa noudatettu käytäntö ja tiedonkulku Eniten oli havaintoja siitä, että kirjauskäytäntö radiologin tai röntgenhoitajan kieltäytyessä tekemästä tutkimusta puuttui (23 %). Lähes saman verran oli havaintoja siitä, että röntgenosastolta puuttui järjestelmä, jolla tarkistetaan tutkimuksen oikeutus (16 %) tai ohjeet vaihtoehtoisten menetelmien käytöstä (21 %; liite 2). Viidessä yksikössä ei ollut ohjeita tutkimuksen oikeutuksen tarkistamisesta päivystysaikana. Säteilylle altistavien toimenpiteiden suorittamista koskevat ohjeet ja käytännöt Tähän kohdan asioista annettiin runsaasti erilaisia suosituksia. Eniten oli tutkimusohjeiden puutteisiin liittyviä havaintoja ja suosituksia (2-44 %). Tutkimusohjeet puuttuivat kokonaan kahdesta kuvantamisyksiköstä ja niiden täydentämistä suositeltiin yhdeksään yksikköön. Päivämäärän (41%), laatijan nimen (34 %) tai hyväksyjän nimen (44 %) puuttuminen oli yleistä. Hyvän kuvan kriteerejä tutkimusohjeisiin suositeltiin 19 yksikköön (18 %). Paljon suosituksia annettiin myös kuvausarvoista (12 %), sädesuojien käytön ohjeistuksesta (20 %), sädesuojien hankinnasta (12 %), potilaan raskauden toteamisesta (5-13 %), potilaan kiinnipidosta (13 ja 18 %), potilaan identifiointikäytännöstä (7 ja 12 %) sekä kirjauskäytännön kehittämisestä potilaan kieltäytyessä tutkimuksesta (21 %). Tutkimus- ja hoitolaitteet Yleisimmät havainnot liitteen 2 mukaan olivat uuden laitteen käyttöönottoon (24 %; liite 2) tai vanhojen laitteiden tai materiaalien poistoon (15 %; liite 2) liittyvien ohjeiden puuttuminen. Neljästä yksiköstä puuttuivat ohjeet menettelystä laitteiden vikatilanteissa.
16 Auditointiselvitys (44) Toimenpiteistä aiheutuneet säteilyannokset ja saavutetut tutkimus- ja hoitotulokset Tutkimus ja -hoitotuloksia ei arvioitu 22 yksikössä (23 %: liite 2). Eniten suosituksia annettiin sädeannoksen (15 %) ja eksponointien määrän (23 %) kirjaamisesta sekä potilasannosmittausten aloittamista (17 %). Ohje säteilyannosten vertailusta puuttui 12 yksiköltä (13 %; liite 2). Paljon suosituksia oli myös hukkaeksponointien määrän kirjaamisesta (11 %) ja ohjeista tutkimuskomplikaatioiden varalta (10 %). Kuudessa yksikössä potilaan sairauskertomuksessa ei ollut merkintää potilaan röntgentutkimuksesta. Viidessä paikassa potilasannokset ylittivät STUK:n antamat vertailutasot. Kymmenestä yksiköstä puuttui palautekäytäntö (liite 2). Toimenpiteitä koskeva tietojen laatu, tallentaminen ja kulku Yleisin havainto oli kuvaliikennettä koskevien ohjeiden puuttuminen (15 %). Hukkakuvien tai - eksponointien seurantaa ja analysointia suositeltiin 12 yksikköön. Henkilöstön koulutus Yleisin suositus koski säteilysuojelukoulutuksen kirjaamista koko henkilöstön osalta (31 %). Useaan yksikköön suositeltiin myös koulutussuunnitelman laadintaa (22 %), koulutusrekisterin laadintaa (11 %), perehdytyssuunnitelman laadintaa (9 %) tai sen täydentämistä (13 %) ja perehdytyksen kirjaamista (10 %). Ammattikirjallisuuden hankintaa suositeltiin 19 kuvantamisyksikköön (17 %). Seitsemälle yksikölle suositeltiin lähettävien lääkäreiden informoimista ST-ohjeesta 1.7. Laadunvarmistustoimintojen määrittely ja käyttö Eniten suosituksia annettiin laadunvarmistuksen saattamisesta ST-ohjeiden mukaiseksi (22 %). Yleisimmät muut suositukset koskivat laatukäsikirjan päivittämistä ja täydentämistä (10 %), laadunvarmistusohjelman laadintaa (10 %), varajärjestelmien kehittämistä (8 %) ja ohjeistamista (13 %) sekä vikakirjanpidon käytön tehostamista (10 %). Ohjeet varajärjestelmistä puuttuivat 18 yksiköstä (19 %; liitteet 2 ja 3). Laatupolitiikan määrittelyä suositeltiin kahdeksaan yksikköön ja laatumittareiden laadintaa ja kehittämistä seitsemään yksikköön. Toiminnan itsearviointi ja tulosten hyödyntäminen Useimmat suosituksista koskivat itsearviointien aloittamista (6 %), kehittämistä (11 %) tai kirjaamista (7 %). Toteutumisyhteenvedon (liite 2) mukaan 24 organisaatiossa (26 %) ei ollut riittävästi resursseja itsearvioinnin suorittamiseen. Leikkaussaleja koskevat suositukset Leikkaussaleihin annettiin erillisiä suosituksia, jotka eivät sisälly edellä kuvattuihin STM:n asetuksen kymmeneen kohtaan. Yleisimmät suositukset koskivat leikkaussalihenkilökunnan koulutusohjelman laadintaa (10 %), käyttöhenkilökunnan määrittelyä (6 %), ja sädesuojien käytön ohjeistamista (5 %). Lähes saman verran suosituksia annettiin kuitenkin myös tutkimusohjeista, perehdytyssuunnitelmasta ja koulutuksen kirjaamiseta (3-4 %).
17 Auditointiselvitys (44) Lasten kuvaukset Yleisin suositus koski pienten lasten thorax -kuvausten suorittamista ilman hilaa (5 %). Kolmessa yksikössä suositeltiin ohjeiden antamista lasten traumakuvauksista ja vertailupuolen kuvaamisesta. Parissa raportissa oli annettu suositus, että lasten kuvauksista olisi hyvä olla olemassa omat kuvausarvot Isotooppikuvantamisyksiköt Koska selvityksessä oli mukana vain 10 auditoitua isotooppikuvantamisyksikköä, yhteenvedossa (liite 5) on pääosin yksittäisiä havaintoja ja suosituksia. Eniten suosituksia annettiin säteilylle altistavien toimenpiteiden suorittamista koskevista ohjeista ja käytännöistä, keskimäärin noin viisi suositusta/yksikkö. Muissa asetuksen kymmenestä kohdasta suosituksia oli keskimäärin alle yksi/yksikkö. Useampaa kuin yhtä yksikköä koskivat vain suositukset eluentin puhtauden määrittämisestä (2), raskauden toteamisohjeista (2 ja 3), potilaan kiinnipidosta (3), henkilökunnan annosmittareiden käytöstä (2 ja 5) ja raskaana olevan työntekijän työnkuvaksesta (3). 5.3 Yksittäisiä havaintoja ja suosituksia Seuraavassa on poimittu joitakin havaintoja tai suosituksia, jotka koskivat vain yhtä yksikköä. Röntgentutkimusyksiköt Säteettömän vaihtoehdon valintaa ei ollut tiedostettu, vaan tutkimuksen valinta tapahtui tutkimuksen tarjonnan perusteella. Magneettitutkimusten saatavuus oli esteenä vaihtoehtoisten menetelmien käytölle. Kuvantamisyksikön lähetteistä 50 % oli puutteellisia, eikä niistä käynyt ilmi tutkimuksen oikeutus. Muu terveydenhuollon henkilö kuvasi 25 % kokonaiskuvamäärästä. Kasettien leimaus etukäteen altistaa virheille. Läpivalaisun jalkapolkimen virhekäyttö on mahdollista, suositellaan ohjeistusta virhekäytön estämiseksi. Kattoon kiinnitettävää lyijylasisuojaa suositellaan läpivalaisuun pienentämään radiologin ja kiinnipitäjän sädeannoksia. Käytössä oli mammografialaite, joka ei vastannut ST-ohjeessa annettuja vaatimuksia Sensitometri oli ollut poissa käytöstä lähes puoli vuotta, eikä sinä aikana oltu tehty kehitysprosessin laadunvarmistusta. Tutkimuskäytäntöihin liittyviä huomioita: o ohjeistusta traumakallon kuvauksesta o skolioositutkimuksen tarpeen selvittäminen terveyskeskuksessa o natiivikallokuvausten indikaatioiden tarkentaminen o paljon NSO-tutkimuksia, ovatko kaikki tarpeellisia o vanhoja röntgenkuvia ei saada aina atk-järjestelmästä esiin vertailua varten Sädesuojien käytön ohjeistaminen toimenpiteissä. Vanhentuneita kertakäyttöisiä toimenpidevälineitä. Suositellaan kardiologin konsultaatiota kardiologisista potilaista.
18 Auditointiselvitys (44) Isotooppikuvantamisyksiköt Lähetteissä olisi kehittämisen varaa ja kliinikoille tarvittaisiin lisää koulutusta ja informaatioita. Dokumentoinnin tarkentaminen ja selkiyttäminen. Allekirjoituksen käyttö dokumenteissa sekä muuttuneissa käytännöissä. Kuvaliikenteen dokumentaatio. Systemaattiset sisäiset arvioinnit, joissa voisi ottaa aiheeksi säteilyannokset. Laajempi selvitys säteilyn käytöstä ja säteilytyön ohjeistuksesta laatukäsikirjaan. Vuosiaikataulukoiden käyttö laadunvalvonnan hallinnassa. Kehitysehdotuksia raskauden toteamiskäytäntöihin ja radiojodihoitoihin liittyen. Annettujen potilasannosten vertailu vertailutasoihin esim. RIS-järjestelmää hyväksi käyttäen. Osaston ulkopuolella suoritettavan isotooppityön ohjeistuksen tarkistus. Säännöllinen eluaatin puhtauden tarkistus ja radiolääkkeiden puhtauden tarkistuskäytäntöjen selkeytys. Radiolääkkeiden ja lääkeaineiden tilausjärjestelmän ohjeistuksen selkeyttäminen. 6 Tulosten tarkastelua 6.1. Yleiset havainnot Selvityksessä on tarkasteltu noin neljäsosaa ensimmäisen auditointikierroksen auditoinneista, koskien pääosin röntgenkuvantamisyksiköitä mutta jonkin verran myös isotooppikuvantamisyksiköitä. Alkuvaiheessa mukana on ollut yksiköitä, joilla laatujärjestelmien kehittäminen on ollut pitkällä ja valmius auditointeihin on ehkä ollut keskimääräistä parempi. Auditoinnit on aloitettu ilman ennakkokokemusta, ja auditointien edetessä arviointimenettelyt ovat hakeneet muotoaan. Lisäksi audiotintimenettelyssä on otettu huomioon säteilyn käytössä ja vaatimustasossa tapahtuneet muutokset, kuten siirtyminen digitaaliseen kuvantamiseen (esim. hukkafilmien asemesta on alettu tarkastella hukkaeksponointeja) ja uusien ST-ohjeiden julkaiseminen (luku 5.1). Auditoijille on järjestetty palautetilaisuuksia ja lisäkoulutusta, joissa muutoksia on käsitelty ja joiden perusteella auditoinnin sisältöä on kehitetty. Auditointeja ovat tehneet henkilöt, joilla on ollut takanaan vaihteleva määrä (1-20) auditointikokemusta, joten auditoijien kokemukseen suhteen toimintaa on ollut mahdotonta taata täysin samanlaatuiseksi. Auditoiintikertojen karttuessa auditoijien kokemus, näkemykset ja menetelmät ovat jatkuvasti kehittyneet. Auditoijina ovat toimineet kokeneet, pätevät ja riippumattomat kliinisen toiminnan asiantuntijat kuten STM:n asetus (423/2000) edellyttää. Auditointiryhmän kokoonapano ei kuitenkaan ole aina ole ollut optimaalinen eikä täyttänyt STM:n kliinisen auditoinnin asiantuntijaryhmän antamaa tuoretta suositusta; erityisenä puutteena on ollut, että isotoppikuvantamisyksiköiden auditoinneissa ei ole ollut käytettävissä alan erikoislääkäriä. Ensimmäinen auditointikierros on ollut luonteeltaan hyvin informatiivinen, STM:n asetuksen kymmenen kohdan osalta tilannetta kartoittava. Kaikki kymmenen kohtaa on systemaattisesti arvioitu, mutta arvioinnissa ei ole voitu tarkastella prosesseja kovin syvällisesti eikä kirjallisia hyvän käytännön kriteerejä ole ollut merkittävästi käytössä.
19 Auditointiselvitys (44) Auditointiraporteille on ollut hyvänä lähtökohtana yhtenäinen arviointi- ja yhteenvetolomake. Lomakkeen rakenne eri sektoreilla ei kuitenkin ole ollut täysin yhtenevä, koska röntgenkuvantamisyksiköiden lomakkeen toteutumissarakkeita ei ole isotooppikuvantamisyksiköiden lomakkeessa. Lisäksi lomakkeen täyttö on ollut epäyhtenäistä, mm. toteutumissarakkeen merkintöjä ei aina ole seurannut sanalliset suositukset (luku 5.1). Se, että jostain kohdasta ei ole annettu suositusta, ei näin ollen takaa sitä, että asia olisi kunnossa, kuten seuraavat esimerkit osoittavat: Toteutumissarakkeiden perusteella ohjeet uuden laitteen käyttöönotosta puuttuvat 23 yksiköltä, mutta annettujen suositusten perusteella vain 12 yksiköltä. Toteutumissarakkeiden perusteella tutkimus- ja hoitotuloksia ei arvioida lähes neljäsosassa yksiköitä, mutta tämän suhteen ei ole annettu yhtään suosituksia. Toteutumissarakkeiden perusteella neljäsosalla yksiköistä ei ollut resursseja itsearviointien suorittamiseen, mutta resursseja koskeva suositus on annettu vain viidessä tapauksessa. Arviointi- ja yhteenvetolomakkeen toteutumissarakkeiden ja sanallisten suositusten osittainen epäyhtenäisyys ja muut erot lomakkeiden täytössä antavat syyn olettaa, että eri auditojat eivät kaikissa tapauksissa ole tulkinneet lomaketta samalla tavalla eikä heillä ole ollut täysin yhtenäistä näkemystä siitä, mitä ja miten auditointiraportiin tulee kirjata. Jotkut auditoijat ovat ehkä kirjanneet vain muutamat tärkeimpinä pitämänsä suositukset, kun taas toiset ovat saattaneet kirjata kaikki esille tulleet suositukset. Koska käytössä ei toistaiseksi ole ollut paljonkaan kirjallisia hyvän käytännön kriteerejä, auditoijien henkilökohtaisella näkemyksellä on ollut suuri painoarvo arvioinneissa ja raportille kirjatuissa havainnoissa. Näistä syistä myös arvioinnin tarkkuus ja laajuus on voinut vaihdella. 6.2 Röntgentutkimusyksiköt Eniten havaintoja ja suosituksia auditointiraporteissa oli kirjattu kohtaan säteilylle altistavien toimenpiteiden suorittamista koskevat ohjeet ja käytännöt. Tutkimusten suorittamiseen on siten kiinnitetty erityistä huomiota, tai tätä ryhmää koskevien suositusten antamiseen on ollut keskimääräistä enemmän tarvetta. Jotkut tämän ryhmän suosituksista olivat tyypillisiä hyvään käytäntöön ohjaavia ehdotuksia, kuten esimerkiksi suositukset skolioositutkimusten suorittamiseen isommassa kuvantamisyksikössä ja suositukset nenä-, häntä- ja kylkiluukuvausten vähentämiseen tai poskionteloista tietyissä tilanteissa otettujen kuvausprojektioiden vähentämiseen. Oheinen luettelo yleisimmistä suosituksista antaa käsityksen siitä, missä kohden toimintaa on eniten esiintynyt puutteita. Prosenttiluku tarkoittaa sitä, kuinka suuressa osassa auditointeja kyseisen asian kohdalla on annettu suositus tai todettu puute: % lääketieteellisen fysiikan asiantuntemuksen järjestäminen tutkimusohjeiden puutteellisuus tutkimustulosten arviontia ei tehdä (erityisesti AS ja TK; ks.liite 2) säteilysuojelukoulutuksen kirjaaminen % laatujärjestelmän lainsäädäntöviitteiden päivitys lähetteiden sisältö, ohjeet lähettäville lääkäreille kirjauskäytäntö radiologin tai röntgenhoitajan kieltäytyessä tutkimuksen suorittamisesta kirjauskäytäntö potilaan kieltäytyessä tutkimuksesta ohjeet vaihtoehtoisten menetelmien käytöstä ohjeet sädesuojien käytöstä
20 Auditointiselvitys (44) ohjeet uuden laitteen käyttöönotosta eksponointien määrän kirjaaminen koulutussuunnitelman laadinta perehdytyssuunnitelman laadinta tai sen täydentäminen laadunvalvontaohjelma ei täytä ST-ohjeen vaatimuksia itsearviointiin ei ole resursseja % puuttuu järjestelmä, jolla tarkistetaan tutkimuksen oikeutus hyvän kuvan kriteerit puuttuvat tutkimuskäytännöt (mm. kuvausarvot), sädesuojien hankinta, raskauden toteaminen (erityisesti lääkärin ja röntgenhoitaja vastuu), potilaan identifiointi, potilaan kiinnipito ohjeet laitteiden poistosta röntgentutkimustietojen kirjaaminen (mm. sädeannos), potilasannosmittausten aloittaminen, ohjeet säteilyannoksen seurannasta ohjeet palautekäytännöstä (palaute potilailta) kuvaliikenneohjeet puuttuvat koulutusrekisteri, ammattikirjallisuuden hankinta laatukäsikirjan päivittäminen, laadunvarmistussuunnitelman laadinta, varajärjestelmiä koskevat ohjeet, vikakirjanpidon tehostaminen itsearvioinnin kehittäminen Luettelossa näkyy selvästi siirtymävaihe EU:n direktiiviin voimaansaattamisessa: direktiivin myötä tulleita uusia vaatimuksia (mm. tutkimusohjeet, potilasannosten mittaus, koulutus) ei ole vielä täysimääräisesti ehditty toteuttamaan. Taulukko 3. Suhteellisesti eniten suosituksia saaneet yksikkötyypit niistä arviointikohdista, joissa suositusten lukumäärän jakautumassa oli eniten eroja. Arviointikohta YS KS AS TK YL Lääketieteellisen fysiikan asiantuntemuksen järjestäminen X X X Lähetteiden sisältö X X X Oikeutuksen tarkistusjärjestelmä X Ohjeet vaihtoehtoisten menetelmien käytöstä X Sädesuojat X X Potilaan identifiointi X Potilaan kiinnipito X X Kirjauskäytäntö potilaan kieltäytyessä tutkimuksesta X Ohjeet laitteiden käyttöönotosta ja käytöstä poistosta X X X Tutkimustietojen kirjaaminen X X X Potilasannosmittaukset X X X Ohjeet tutkimuskomplikaatioiden varalta X X Kuvaliikenneohjeet X X Koulutussuunnitelma ja -rekisteri X Koulutustietojen kirjaaminen X X X Perehdytys X X Ammattikirjallisuuden hankinta X X Laatupolitiikka, -tavoitteet, -mittarit X X Laatukäsikirja X X X Tekninen laadunvarmistus X X X Itsearviointiresurssit X X
21 Auditointiselvitys (44) Havaintojen ja suositusten kohdistumisessa ja lukumäärässä havaitaan myös eroja eri yksikkötyyppien (YS, KS, AS, TK ja YL) välillä (Taulukko 3 ja liitteet 2 ja 3). Kokonaisuutena näyttäisi siltä, että keskussairaaloille, terveyskeskuksille ja yksityislaitoksille on annettu hiukan enemmän suosituksia kuin kaikille yksiköille keskimäärin. Pienten terveyskeskusten ja yksityislaitosten osalta yhtenä selityksenä tähän voi olla, että henkilöresurssit ja muut valmiudet asioiden hoitamiseen näissä yksiköissä voivat olla huonommat kuin suuremmissa terveydenhuollon yksiköissä. Tämä on hyvin odotettavissa esimerkiksi lääketieteellisen fysiikan asiantuntemuksen kohdalla, koska pienten yksiköiden palveluksessa ei yleensä ole sairaalafyysikkoa. Yksityisissä laitoksissa tutkimusten oikeutuksen tarkastaminen ja ohjeistaminen vaihtoehtoisista menetelmistä on monesti hankalampaa kuin julkisella sektorilla, koska potilaat tulevat tutkimuksiin eri lääkärikeskusten lähetteillä. Yliopisto-, keskus- ja aluesairaaloiden osalta vertailun epävarmuutta lisää sairaaloiden pieni lukumäärä. Erot voivat selittyä myös edellä kuvatuilla audiotintikäytännön muutoksilla tai siinä todetuilla puutteilla (luku 6.1). Jotkut auditointihavainnosta ovat kliinisen audiotinnin tavoitteiden kannalta tavallista merkittävämpiä ja saattaisivat puoltaa uudelleen auditointia aikaisemmin kuin STM:n asetuksessa asetettu viiden vuoden vähimmäistavoite. Tällainen havainto on esimerkiksi se, että potilasannoksen vertailutasot ylittyivät viidessä yksikössä ilman että ylityksen syytä pystyttiin selittämään. Auditoinneissa on katsottu myös henkilökunnan säteilyturvallisuuteen liittyviä asioita. Koska potilaan ja henkilökunnan säteilyannosten välillä erityisesti toimenpideradiologiassa on korrelaatiota (ICRP, 2000), myös oleellisten henkilökunnan säteilyturvallisuusasioiden tarkastelua voidaan pitää hyödyllisenä, vaikka kliininen auditointi MED -direktiivin mukaan liittyykin pelkästään potilaan säteilyturvallisuuteen. Auditointitulosten tarkastelussa tuli esille arviointikohteita, joihin olisi hyvä jatkossa kiinnittää enemmän huomiota. Tällaisia kohteita ovat mm. lausuntojen laatu (lausuntoja oli arvioitu otosluonteisesti, mutta auditointiraporttien perustella lausuntojen laatua ei pystytty arvioimaan) potilaille tarkoitetut ohjeet ja potilaiden ohjaus, jotka ovat tärkeitä uusintakuvausten välttämiseksi digitaalitekniikan yleistymisestä aiheutuvat muutokset, mm. kuvamonitorien laadunvalvonnan järjestäminen tutkimus- ja hoitotulosten arviointi, miten kuvantamistutkimukset vaikuttavat potilaan kokonaishoitoon valittujen kuvantamistutkimusten syvällisempi arviointi. 6.3 Isotooppikuvantamisyksiköt Koska isotooppikuvantamisyksiköiden auditoinneista on pääosin vain yksittäisiä havaintoja (liite 5), ei merkittäviä johtopäätöksiä yleisimmistä suosituksista voida tehdä. Jonkin verran keskimääräistä useammin (2-3) suosituksia on annettu vaihtoehtoisten tutkimusmenetelmien ohjeista, eluaatin puhtaudesta, raskauden toteamisohjeista, potilaan kiinnipidosta sekä joistakin henkilökunnan säteilyturvallisuuteen liittyvistä asioista.